[ca] Aquest treball consisteix en l'avaluació del compliment de les instruccions d'ús de les lents de contacte i gestió de les solucions de manteniment, per part dels estudiants de primer i segon curs de la Facultat d'Òptica i Optometria de Terrassa. En la introducció de l'estudi es realitza una revisió bibliogràfica d'articles científics sobre aspectes relacionats amb l'incompliment de les instruccions i les seves conseqüències, així com de dades i tendències actuals dels usuaris de lents de contacte. Pel que fa a la recollida de dades, els participants responen a una enquesta amb preguntes referents al manteniment de les seves lents de contacte i accessoris, i realitzen una demostració pràctica prèviament. L'enquesta consta de 38 preguntes orientades al manteniment general per part de l'usuari, incloent-hi la higiene de mans, i la gestió de les lents de contacte, líquids i de l'estoig porta-lents. S'ha utilitzat la mateixa mostra en col·laboració amb altres dos treballs de fi de grau; no obstant, en aquest estudi s'analitza específicament la part relativa a la higiene i gestió de les lents de contacte i les solucions de manteniment. Els resultats obtinguts revelen un alt grau d'incompliment en el maneig i manteniment de lents de contacte i accessoris per part dels estudiants. Destaquen les infraccions més comunes, comeses per la majoria dels participants, com ara no seguir una higiene adequada de les lents de contacte, allargar el seu temps d'ús, o gestionar incorrectament les solucions de manteniment. Aquests resultats posen de manifest la necessitat d'educar els usuaris de lents de contacte en el seu manteniment correcte, essent essencial per garantir el compliment de les pràctiques adequades, prevenir complicacions que puguin afectar a la seva salut ocular i evitar l'abandonament.

[en] This study evaluates the compliance with contact lens usage instructions and the management of maintenance solutions, by first and second-year students at the Facultat d'Òptica i Optometria de Terrassa. The introduction of the study includes a bibliographic review of scientific articles on aspects related to non-compliance with instructions and their consequences, as well as current data and trends among contact lens users. Regarding data collection, participants respond to a survey with questions regarding the maintenance of their contact lenses and accessories, and they conduct a practical demonstration beforehand. The survey consists of 38 questions focused on general maintenance by the user, including hand hygiene, the management of contact lenses, solutions, and the lens case. The same sample of subjects has been used in collaboration with two other final degree projects; however, this study specifically analyses the part related to hygiene and the management of contact lenses and maintenance solutions. The results obtained reveal a high degree of non-compliance in the handling and maintenance of contact lenses and accessories by students. The most common infractions, committed by most participants, include not following proper hygiene of contact lenses, extending their wear time, or managing maintenance solutions incorrectly. These results highlight the need to educate contact lens users on proper maintenance, which is essential to ensure compliance with appropriate practises, prevent complications that may affect their ocular health and avoid abandonment.